
מפרטים מקצועיים ולוחות זמנים לביצוע המיזם

1. [bookmark: _Hlk196316677]נושא המיזם: צמיחה דמוגרפית קהילתית בקריית שמונה באמצעות הבאת משפחות חדשות לעיר, באמצעות קבוצות התיישבות (מיזם משותף ביוזמת מטה התיאום).
2. שם המיזם: מיזם משותף לצמיחה דמוגרפית קהילתית בקריית שמונה
3. רקע למיזם ותיאור הצורך עליו המיזם נותן מענה:
רקע למיזם-המלחמה והמצב הדמוגרפי בקריית שמונה:

מלחמת חרבות ברזל:
המלחמה שפרצה בחודש אוקטובר 2023 יצרה טלטלה עמוקה במרקם החיים של מדינת ישראל, עם השפעות נרחבות על הביטחון האישי, הכלכלה, הקהילות והחוסן החברתי. לראשונה מאז קום המדינה, אזורים שלמים בצפון הארץ חוו פינוי רחב היקף ומתמשך של תושבים מבתיהם. 
קריית שמונה, העיר הצפונית ביותר בישראל, אשר מצויה בקו העימות, חוותה פגיעה ייחודית וקשה במיוחד ושילמה מחיר כבד ביותר. 
מתוך כ-24,000 תושבים שחיו בעיר לפני המלחמה, רק כ-3,000 נותרו בה במהלך השיא של הלחימה. מרבית תושביה נאלצו לעזוב את בתיהם לפרקי זמן ממושכים, דבר שהוביל לשינוי דמוגרפי עמוק ולשבר במרקם הקהילתי. המשבר הדמוגרפי והכלכלי אף החריפו לאחר המלחמה: רבים מהתושבים לא שבו לעיר, בין היתר בשל פגיעה קשה בפעילות הכלכלית. מרכזי קניות נסגרו והשוק המקומי הושבת, עשרות חנויות במרכז המסחרי נסגרו, והמרכז המסחרי העיקרי נסגר לפרקי זמן ממושכים.
תופעת העזיבה המאולצת של אוכלוסייה אזרחית, בהיקפים ובעומק שכאלה, אינה מוכרת בהיסטוריה האזרחית של העיר. 

תיאור הצורך עליו המיזם נותן מענה:

קריית שמונה כיום:
לפי נתוני העירייה חזרת התושבים נתקלת בקשיים רבים, לא כל שכן בהשבת המשפחות ומשיכת משפחות ואוכלוסיות חדשות, זהו מצב מאתגר דמוגרפית המקשה על המשך פעילות שירותי החינוך, המסחר והתשתיות המקומיות. העיר שהייתה פעם מרכז אזורי תוסס הפכה לעיר עם היקף פעילות מצומצם משמעותית. 

כל אלה יוצרים נזק כלכלי ותפקודי בעיר: עסקים רבים, שלא יכלו להחזיק מעמד במהלך חודשי הפינוי הארוכים, נסגרו או עברו לאזורים אחרים. מקומות עבודה נעלמו, משפחות שעברו למרכז הארץ, ובתי ספר ופעילויות חינוך נפגעו. 


לצד אתגרים אלו, קיימת תכנית תכנונית רחבת היקף לשיקום ופיתוח של קריית שמונה (תוכניות להקמת אלפי יחידות דיור חדשות, תעסוקה ומבני ציבור). היקף התכנון מציג פוטנציאל של גידול משמעותי באוכלוסייה ובכלכלה המקומית.
מיזם לצמיחה דמוגרפית של מקו"ם יהווה השלמה לפעילות הממשלה ,יפעל בתקופה מיידית ויסייע להניע את גלגל החזרה של אוכלוסיה לעיר. 

סקירת מצב דמוגרפי בערים צפוניות מרכזיות (מרחק 0 – 9) והשוואה למצב דמוגרפי בקריית שמונה: 
במבט השוואתי לערים הצפוניות האחרות בגבול (שלומי, קצרין, נהריה, מעלות)[footnoteRef:2] קריית שמונה נמצאת כיום בעמדה הבעייתית והנחותה ביותר ונחוצה לה התערבות מיידית. בעוד בערים אחרות במרחק 0–9 ק״מ מהגבול מתנהלת, חזרה מלאה לשגרה ולפעילות קהילתית, שיקום תשתיות וחיים שגרתיים, קריית שמונה מצויה במצב מורכב הרבה יותר. כאמור לעיל, העיר חוותה ירידה משמעותית במספר התושבים, מחסור בתשתיות בסיסיות (דיור, אנשי חינוך, מקומות תעסוקה) ומצב כלכלי מורכב ומאתגר. כל אלו מגדילים את הפער בין קריית שמונה לערים האחרות סביבה. העיר זקוקה יותר מכל למערכת סיוע מאורגנת, ממוקדת, אפקטיבית ומהירה.  [2:  מתוך דו"ח שהכינו ארגון מקו"ם אודות מצבה של קריית שמונה, ביחס לערים מרכזיות אחרות במרחק 0-9.] 


להן טבלת השוואה הממחישה את מצבה החמור של קריית שומנה ביחס לערים במרחק  0-9  ק"מ מהגבול:


	העיר
	אוכלוסייה לפני המלחמה
	אוכלוסייה נוכחית
	שינוי באוכלוסייה*
	שיעור חזרה / יציבות
	סטטוס פינוי 
	מצב דמוגרפי כללי

	קריית שמונה
	24,000 – 25,000
	כ 17,000

	29%- עד 32%
	כ 68% עד 71% חזרה בלבד
	פונתה כמעט לחלוטין
	משבר חמור, סכנת קריסה

	שלומי
	9,000
	9.000+
	יציבות / גידול קל
	95% חזרה
	פונתה
	התאוששות מלאה


	העיר
	אוכלוסייה לפני המלחמה
	אוכלוסייה נוכחית
	שינוי באוכלוסייה*
	שיעור החזרה/יציבות
	סטטוס ]פינוי
	מצב דמוגרפי כללי 

	נהריה
	66,000 – 67,000
	69,000
	2%+ עד 5%+
	לא פונתה
	לא פונתה
	צמיחה מתמשכת


	מעלות 
	21,000 – 22,000
	23,000
	5%+ עד 10%+
	לא פונתה
	לא פונתה
	צמיחה מתונה


	קצרין
	7,900 – 8,000
	8,097
	2%+ עד 3%+
	לא רלבנטי
	לא רלבנטי
	יציבות עם צמיחה




*פער בין מספר התושבים לפני המלחמה ואחריה.
** קישור לכתבה עדכנית בנושא:
נתונים מפתיעים: כמה מתושבי קריית שמונה חזרו לבתיהם?  | בבלי

לסיכום, מהשוואה לערי הצפון עולה תמונה ברורה, לפיה קריית שמונה היא העיר היחידה הנמצאת במשבר דמוגרפי עמוק,  עם פער של כ 7,000 תושבים ביחס למצב טרם המלחמה, ושיעור חזרה פיזית של 65%–71% בלבד. לעומתה, שלומי חזרה לשיעורי אכלוס כמעט מלאים, ונהריה, מעלות תרשיחא וקצרין אף מציגות גידול באוכלוסייה. נתונים אלו ממחישים באופן חד משמעי כי מצבה של העיר מחייב התערבות ממשלתית ממוקדת ומהירה.

4. קהל היעד (טווח גילאים, מגזר, ערים..): כ 150 משפחות מכלל המגזרים.
5. מטרות המיזם: 
5.1  מטרת העל של המיזם הינה להביא לקליטת 150 משפחות חדשות לקריית שמונה. מהלך אשר יהווה מנוע לשיקום דמוגרפי, קהילתי, חברתי, כלכלי וחינוכי של העיר. המיזם נועד להפוך את מגמת ההיחלשות והפגיעה שנוצרה בעיר בעקבות המלחמה, תוך יצירת תשתית לצמיחה מחודשת, חיזוק ההון האנושי, בניית קבוצות התיישבות יציבות והנחת יסודות לקהילה עמידה ומשגשגת. במסגרת המיזם יינתן ליווי שוטף לקבוצות ומענה מרכזי לחסמים ולאתגרים של היחיד.
5.2  מטרה נוספת הינה הפיכת הקבוצה למנוע עשייה ונתינה לעיר – שימוש בכלי הקבוצה ליצירת תחושת שייכות לעיר דרך האנשים, אם באמצעות שילוב קבוצות בפרויקטים משימתיים הבונים קבוצות פרודוקטיביות, יצרניות ובעלות שליחות ומשימה. הרציונל לכך נשען על תפיסה יצרנית ואקטיבית של שותפות אזרחית, לפיה תושבים וקבוצות אינם "צרכני שירותים" בלבד, אלא שותפים מלאים בבניית העיר ובעיצוב עתידה. הקבוצות בוחרות לקחת חלק במיזם מתוך מחויבות לתרומה, עשייה ונתינה, ולא מתוך עמדה פסיבית של קבלה בלבד. עצם ההשתלבות בפרויקטים משימתיים מחזקת תחושת משמעות אישית וקבוצתית, מפתחת מסוגלות אזרחית, ומעמיקה את תחושת השייכות למרחב העירוני. כאשר קבוצה פועלת יחד למען מטרה משותפת – חברתית, קהילתית או אזרחית – נוצרים קשרים עמוקים עם המקום, מתבססת תחושת בעלות ואחריות, ונבנית מחויבות ארוכת טווח להצלחת העיר. 
5.3  מטרה להניע את גלגלי ההתיישבות - המיזם המוצע פועל מתוך הבנה כי אנו מצויים כיום בתקופת ביניים מורכבת, בין המציאות החריגה שנוצרה בעקבות המלחמה לבין תוכניות הממשלה רחבות ההיקף הצפויות להתגבש ולהיות מאושרות בעתיד. זוהי תקופה המאופיינת בקיפאון ובאי וודאות חמורה, אשר עלולה לעכב תהליכי שיקום והתחדשות אם לא תתקיים פעולה יזומה באופן מיידי.  מטרת המיזם היא להניע את גלגלי הפעולה וההתיישבות לאלתר, לשבור את הקיפאון הקיים, ולהתחיל תהליכים מעשיים של חיזוק האוכלוסייה והמרקם הקהילתי, גם טרם השלמת המהלכים הממשלתיים הרחבים. המיזם נועד לשמש גשר אופרטיבי בין המצב הקיים כעת לבין עתיד מתוכנן, ולהבטיח פעילות אפקטיבית כבר כעת. מובן, כי לאחר שתופעלנה תוכניות ממשלתיות בעיר, יפעל המיזם כהשלמה ובשיתוף פעולה מלא לתוכניות אלו. 


מתודולוגיה ושיטת הפעולה של המיזם:

רציונל המיזם:

המטה לצמיחה דמוגרפית קהילתית הוא מהלך ראשון לעידוד ההתיישבות בצפון, אשר הפיילוט הראשוני שלו מתמקד בקריית שמונה, ונועד להוות מודל קליטה קהילתית מתכלל שניתן לשכפול בערים נוספות בצפון. מודל מתבסס על תנועות וארגונים חברתיים ממגזרים שונים שנרתמו למשימה הלאומית ומייצר פעולה מתואמת בינם ואיגום משאבים שיצמיח הן את קבוצת ההתיישבות המקומית והן את התנועות והארגונים בהיזון חוזר.

קליטת משפחות בקבוצות ההתיישבות של תנועות וארגוני מקו"ם הפעילים בקרית שמונה וכן הקמת קבוצות התיישבות חדשות ויצירת מעורבות הקבוצה בעיר כמנוע לביסוס תחושת השייכות והמחויבות. 

המטה יפעיל ויתכלל פעולות חשיפה, ניתוב, ליווי, השמה, זיהוי אתגרים וחתירה לפתרון אתגרים על ידי טיפול צמוד במשפחה ובקבוצה, קליטה והתערות של 150 משפחות בתקופה של 18 חודש.




תהליך העבודה 

1. קמפיין תקשורתי ממוקד לחשיפת הציבור למיזם:
חשיפת המיזם לציבור באופן ממוקד, במטרה להביא משפחות חדשות לעיר, מבוסס על גישה ממוקדת נתונים, המשלבת אפיון קהלי יעד, התאמת מסרים ויצירת נוכחות מתמשכת בערוצי התקשורת הדיגיטליים הרלבנטיים, באמצעות קמפיינים דיגיטליים:
1.1 בשלב הראשון מתבצע מיפוי ואפיון של סגמנטים רלוונטיים, הכולל פרמטרים כגון מיקום גאוגרפי, טווחי גיל, מצב משפחתי (בדגש על משפחות עם ילדים) ותחומי עיסוק.
1.2 עבור כל סגמנט מוגדר נבנית אסטרטגיית חשיפה ייעודית, הכוללת חשיפות חוזרות ונשנות ברשתות החברתיות לפלחי האוכלוסייה שנבחרו, במטרה להגביר מודעות, לחזק עניין ולייצר תהליכי הבשלה לקראת פנייה אקטיבית.
1.3 תכני הפרסום מותאמים באופן דיפרנציאלי לכל קהל יעד, כך שנבנים קמפיינים ממוקדים. 
1.4 מבוצע תהליך שיטתי של ניתוח נתוני הפרסום (חשיפות, הקלקות, פניות, המרות), במטרה לדייק באופן מתמשך את קהלי היעד, לשפר את איכות הפניות, ולחדד את המסרים המועברים.
1.5 מופעל מערך שוטף של יצירת תוכן אורגני, הכולל הפקה והפצה קבועה של תכנים רלוונטיים ברשתות החברתיות, במטרה לייצר נוכחות מתמשכת, לבסס אמון ולהרחיב את מעגל המתעניינים. 
1.6 לאחר השארת פרטים ע"י המתעניין – נשלחת אליו הודעה אוטומטית באמצעות וואטסאפ, הכוללת קישור לדף הנחיתה של הפרויקט, מידע מפורט על קבוצות ההתיישבות הפעילות בעיר, שירותי הליווי שאנו מציעים ותכנים אודות איכויות העיר והזדמנויות החיים בה. במסגרת ההודעה נבקש מהפונה לציין את השעות הנוחות לו לקיום שיחת טלפון ראשונה, על מנת להתאים את המפגש לשגרת יומו.
1.7 כלל הנתונים הנאספים מתועדים בזמן אמת במערכת ממוחשבת ייעודית, המאפשרת מעקב, בקרה, ניתוח והפקת תובנות לצורך שיפור מתמיד של תהליכי החשיפה והפנייה.

2. יצירת קשר ראשוני ומהיר עם המתעניינים:
תהליך יצירת הקשר הראשוני עם המתעניינים מתבצע באופן מהיר ומדויק, במטרה למקסם את מידת המעורבות והמחויבות כבר מהשלב הראשון.
2.1 שיחת טלפון ראשונה – מתבצעת על ידי אחד מרכזי המטה, אשר עברו הכשרה מקצועית, הכוללת מיומנויות ביצוע שיחות מכירה יעילות, זיהוי התנגדויות ותכנון תהליך ליווי אישי ומותאם. במהלך השיחה מועבר הסבר תמציתי על שיטת ההתיישבות המבוססת קבוצה ועל הקבוצות הפעילות בעיר, ומתקיים איסוף מידע מקיף על הפונה: רקע אישי ומשפחתי, מקום מגורים נוכחי, תחום עיסוק, רצינות כוונות למעבר, שייכות למגזר מסוים, אתגרים קיימים ומועד המעבר המשוער.
2.2 תיעוד של כל המידע במערכת CRM - כל הנתונים שנאספים מתועדים באופן שוטף במערכת  CRM  ייעודית, המאפשרת מעקב בזמן אמת, ניתוח איכותי של הפניות והבטחת המשך ליווי מותאם לכל מתעניין.
2.3 שיוך לקבוצת התיישבות - המתעניין משויך לקבוצת התיישבות הרלוונטית עבורו, בהתאם למגזר, לאופי המשפחה, רצון ההתיישבות והעדפות אישיות נוספות. השיוך יכול להיות לקבוצת התיישבות קיימת או לקבוצת התיישבות חדשה שמתגבשת בעיר. 
2.4 המשפחה תקבל סיוע מרכז לווי משפחות - המהווה נקודת קשר קבועה עבור המתעניין לאורך כל תהליך המעבר. במקביל, עוברות לעיר קבוצות התיישבות קיימות, אשר בוחרות לעבור יחד, כקבוצה, לעיר.
2.5 אפיון אתגרי "רוחב" משותפים לכלל העוברים – בתחומי הדיור, תעסוקה, חינוך, חיבור למערכות קהילתיות וכו'. בשלב זה יאפיין המטה את האתגרים הרוחביים של העוברים. 
2.6 השתתפות במפגשי חשיפה, כנסי מתעניינים, סיורים מאורגנים - במסגרת המיזם מוקצים משאבים רבים להעמקת ההיכרות של המתעניינים עם העיר ועם הקבוצות הפעילות בה, באמצעות מפגשים, סיורים וימי היכרות:
· כנסים בעיר - מתקיימים כנסים ייעודיים למתעניינים בעיר, בשיתוף פעולה עם העירייה. הכנסים מיועדים הן לקבוצות המעוניינות לעבור לעיר יחד כקבוצה והן למתעניינים בודדים. הכנסים מספקים מידע מקיף על הקבוצות – החדשות והקיימות, שירותי הליווי והמענה העירוני, האפשרויות החינוכיות, התרבותיות והקהילתיות, ומעניקים הזדמנות למפגש ישיר עם נציגי העירייה והמטה.
· כנסים במרכז הארץ - במקביל, נערכים כנסים באזורים מרכזיים בישראל, במטרה להציג בפני תושבים פוטנציאליים את ההזדמנויות והיתרונות של החיים בעיר. בכנסים אלה מועבר מידע על הפוטנציאל הכלכלי, החינוכי והחברתי של העיר, על השירותים העירוניים הקיימים ועל האפשרויות להשתלבות בקבוצות השונות. הכנסים מהווים נקודת מפגש להעמקת ההיכרות והבנה של המתעניין בעיר, והנעת תהליכי התעניינות ומעבר בפועל.
תהליכי המפגשים והסיורים מלווים בתיעוד מסודר ובקבלת משוב מהמשתתפים, על מנת לשפר ולהתאים את הפעילויות לצורכי הקהלים והמשפחות הפוטנציאליות.





3. יצירת חיבור לקבוצות ההתיישבות הקיימות בעיר:
אחת ממטרותיו המרכזיות של המיזם היא לחזק את תחושת השייכות והקשר של המשפחות החדשות עם הקבוצות הקיימות בעיר, מתוך ההבנה כי חיבור משמעותי ותמיכה קהילתית הם תנאי מרכזי להצלחת המעבר לעיר.
3.1 חיבור למשפחות מאמצות - כל משפחה חדשה מקושרת למשפחה "מאמצת" שכבר מתגוררת בעיר, שתפקידה להוות נקודת חיבור אישית, ליווי חברתי ותמיכה יומיומית. המשפחה המאמצת מסייעת בהיכרות עם השכונה, מוסדות חינוך, שירותים עירוניים, תרבות ופנאי, ומעניקה למתעניין תחושת ביטחון ונגישות בזמן המעבר.
3.2 השתתפות במפגשים קהילתיים - המשפחות החדשות מוזמנות להשתתף במפגשים ואירועים קהילתיים לאורך מעגל השנה, כגון חגים, חוגי ספורט, פעילויות חינוכיות ותרבותיות. השתתפות זו מחזקת את הקשר עם הקבוצה המקומית, מאפשרת יצירת קשרים בין משפחות ותמיכה הדדית, ומקנה תחושת שייכות, מעורבות ומחויבות למרחב העירוני.
3.3 המטה ידאג לכך שכל קבוצת התיישבות נקלטת תהיה מלווה ע"י מערך ליווי מקצועי.

  
4. תהליך בניית קבוצות התיישבות חדשות: 
המיזם שם דגש על ליווי קבוצות התיישבות של משפחות או יחידים המעוניינים לעבור לעיר יחד, או בעלי פוטנציאל למעבר משותף, מתוך הבנה שמעבר קבוצתי מחזק את הקשרים החברתיים, מגביר את תחושת השייכות ומאפשר בנייה מהירה יותר של קבוצה תומכת.
במסגרת הפרויקט תוקמנה 5 קבוצות התיישבות חדשות, זאת בנוסף ל 5 קבוצות שכבר קיימות בעיר. המטה יסייע וילווה כל קבוצה או בכל צרכיה, החל מההיבט החברתי, דרך פתרונות דיור ותעסוקה ועד חיבור למוסדות חינוך, וידאג למערך ליווי מקצועי לכל קבוצת התיישבות שנקלטת.
המטה יעניק בית יציב ומקצועי לקבוצות ההתיישבות החדשות והקיימות בעיר. באמצעות ליווי והדרכה כיצד לבנות קבוצות התיישבות, חיבור למשאבים עירוניים ויצירת מרחבים של צמיחה והתפתחות, אנו מאפשרים לקבוצות להתעצם, להכות שורש בקריית שמונה ולבנות תחושת שייכות וחוסן. המטה יטפח חיבורים בין הקבוצות עצמן, יעודד פעולה משותפת וייצר רשת קהילתית איתנה בעיר.
כיום קיימות קבוצות חדשות המעוניינות לעבור יחד לעיר. המטה מסייע להן במציאת מתחמי מגורים משותפים, חללי עבודה משותפים, חיבור לאדריכלים ומתכנני פנים, ותיאום עם גורמים רלוונטיים בעירייה לצורך מעבר מוצלח של קבוצות אלו. 

5. פתרון חסמים אישיים:
המטה, באמצעות רכזי תחום ייעודיים, יסייע בפתרון צרכים ואתגרים ספציפיים של עוברים לעיר. הרכזים יתנו מענה ויסייעו למשפחה בהנעת פתרונות מערכתיים ואישיים, ויוודא שכל משפחה מקבלת מענה מותאם לצרכיה ולאתגריה:
· רכז תעסוקה - מבצע שיחת איפיון עם הפונה כדי להבין את רצונותיו, צרכיו, הניסיון התעסוקתי והכישורים שלו. במסגרת זו מתבצעת הפניה למקורות חיפוש עבודה רלוונטיים, חיבור למשרות פוטנציאליות והכוונה מקצועית לאורך כל התהליך. רכז התעסוקה מפעיל את הקשרים והחיבורים שצבר לאורך השנים עם גורמים בשוק העבודה, כולל אתרי חיפוש, מכרזים של מועצות ורשתות מקצועיות, ומלווה את הפונה בשיתוף פעולה מלא כדי להבטיח התאמה מיטבית בין כישוריו למשרות הקיימות.
· רכז דיור - מספק סיוע פרטני באיתור בית המותאם לצרכי המשפחה, תוך התחשבות במאפייני המשפחה, מגזר, מיקום גאוגרפי רצוי וקרבה לשירותים חיוניים וקהילתיים.
· רכז חינוך - כמו כן מספק המטה ליווי והכוונה בנושאי חינוך, מול אגף החינוך בעירייה, ובפרט מול רכזת קליטת משפחות בעירייה, במטרה להבטיח השתלבות חלקה של הילדים במערכת החינוך העירונית, התאמה למסגרות חינוכיות וליווי בתהליך ההרשמה.
נדגיש כי בשלב זה העבודה תיעשה אל מול צרכי האדם או המשפחה הספציפית, אל מול צרכי קבוצת ההתיישבות ואל מול רשויות העיר. זהו למעשה מעגל מתכלל ומשלים של מתן פתרונות והסרת חסמים.

6. המעבר לעיר - העמקת הקשר, השתלבות איכותית בעיר ובקבוצה, ושביעות רצון העוברים: 
6.1 לאחר המעבר, המיזם שם דגש על הטמעה והשתלבות איכותית של המשפחות בעיר ובקבוצת ההתיישבות, במטרה להבטיח חוויה חיובית, תחושת שייכות ומחויבות ארוכת טווח. במסגרת זו מופעל מודל הקליטה העירוני, שנבנה בשיתוף פעולה בין מקו"ם לבין "מערך הקהילה העירוני" (מוטב יחדיו) של רשת המתנ"סים בעיר. למטה קשר שוטף עם המשפחה ועם רכז הרובע, המאפשר מתן מענה מהיר לצרכים, ופתרון בעיות בזמן אמת.
6.2 כמו כן, המשפחות זוכות בחיבור והנגשה למידע אודות פעילויות קהילתיות אשר מתבצעות באופן שוטף ויומיומי, במטרה לעודד השתתפות פעילה, חיבור חברתי וחיזוק הקשרים הקהילתיים. כל משפחה מקושרת גם למשפחה קולטת בעיר, אשר מסייעת בהיכרות עם הסביבה ותמיכה יומיומית, תוך שמירה על קשר הדדי בין המשפחות. גישה זו מבטיחה שהמעבר לעיר אינו מסתיים ברגע הפיזי של המעבר, אלא הופך לחוויה כוללת, משמעותית ומותאמת אישית, שמגבירה את החוסן ומעודדת מעורבות חברתית וקהילתית. 
6.3 ליווי ע"י "קבוצות התיישבות קולטות" – קבוצות קולטות מהוות את אחד מעמודי התווך במערך הליווי של משפחות וקבוצות העוברות לקריית שמונה. תפקידן הוא לספק “רשת ביטחון” למשפחה / קבוצה החדשה – החל מקבלת פנים אישית, חיבורים לשכונה, למוסדות חינוך ולמסגרות קהילתיות, ועד ליווי יומיומי בשלבי ההשתלבות הראשונים בעיר. הקבוצות הקולטות מסייעות לתרגם את המעבר הגיאוגרפי לחוויה של שייכות ומאפשרות למשפחות לבנות מהר יותר תחושת משמעות ושורשיות במקום החדש. נוכחותן הפעילה של קבוצות אלה מגבירה את סיכויי ההשתלבות וההישארות בעיר לאורך זמן, והופכת את תהליך הקליטה לתהליך קהילתי עמוק ויציב.

7. ביסוס הקשר לקהילה לאחר המעבר – ביצוע מיזמים קהילתיים משותפים:
במרכז תפיסת העבודה של המיזם ומקו"ם עומדת השתלבות קהילתית משמעותית של המשפחות החדשות בעיר, באמצעות ביצוע מיזמים קהילתיים משימתיים שמבטיחים תרומה לחיי הקהילה הקיימת.
במסגרת המיזם יפורסמו קולות קוראים המקדמים יוזמות קהילתיות שונות (דוגמת הקמת בית קפה משותף, פיתוח גינות קהילתיות, אריזת וחלוקת סלי שי לחיילים, פעילות סביב חגים ואירועים ציבוריים ועוד). הקולות הקוראים ינוהלו בשקיפות, עם קריטריונים ברורים. תהליך הבחירה יבוצע על ידי ועדת היגוי בראשות המשרד, מקו"ם והעירייה.
כל קבוצת התיישבות תתבקש לקחת על עצמה משימה משותפת, שתשמש הן כחיבור חברתי והן כתרומה ממשית לחיי העיר. פעילות זו מאפשרת למשפחות להשתלב באופן פעיל במרחב בעיר, לפתח קשרים משמעותיים עם הקבוצות הקיימות ולחזק את תחושת השייכות והמחויבות לעיר.
גישה זו יוצרת מעגל הדדי של נתינה וקבלה: הקבוצה נהנית מהעשייה המשותפת ומהתוצרים החברתיים, בעוד המשפחות החדשות חוות חיבור אישי וחברתי ומחזקות את תחושת החיבור לעיר.

להלן תרשים מבנה ארגוני של המטה:

לסיכום, המיזם המוצע מציע השקעה ממוקדת במודל התיישבות קהילתי ארוך טווח והוא המענה הראוי והמקיף לאתגרים איתם מתמודדת קריית שמונה. אין מדובר בסיוע חד פעמי, כי אם במעבר של קבוצות ומשפחות חדשות לעיר, עם מחויבות קהילתית אמיתית. מקו"ם יוצאת מנקודת הנחה כי משפחות שיקלטו לתוך קבוצות התיישבות קיימות /  יקימו קבוצות התיישבות חדשות – יישארו לאורך זמן ויפעילו השפעה חברתית, חינוכית, תרבותית וכלכלית על העיר.
תמריצים כלכליים בלבד לא יחזיקו מעמד לאורך זמן, אך כניסתן לעיר של משפחות מחויבות, שילובן בקבוצות התיישבות קיימות או חדשות, ותכנון ארוך טווח התומך בכלל צרכי המשפחה והקבוצה (חינוך, תעסוקה מקומית, תמריצי שיקום) יבטיחו את שיקום העיר, גידול בשוק הנדל"ן, החייאת מסחר מקומי, החזרת תלמידים למערכת החינוך וחיזוק שירותי היסוד בעיר. הצלחת המיזם תימדד לא רק במספר המתיישבים, אלא גם בשביעות רצונם ובשימורם לאורך זמן. המטרה המרכזית היא לא רק להגדיל את מספר התושבים, אלא גם לחזק את הקהילה המקומית ולבנות עתיד משותף ומבוסס. 

6. תפוקות ויעדי המיזם:
	מס"ד
	מדדים
	תפוקות – מה ייחשב להצלחה


	1
	


חשיפה לקמפיין – לידים רשומים במערכת CRM
	100,000 נחשפו לקמפיין, מתוכם 30 לידים רשומים במערכת, אחרי ביצוע שיחות טלפון, איפיון ראשוני.

300,000 נחשפו לקמפיין, מתוכם 90 לידים רשומים

500,000 נחשפו לקמפיין, מתוכם 150 לידים רשומים

600,000 נחשפו לקמפיין, מתוכם 180 לידים רשומים

1,000,000 נחשפו לקמפיין, מתוכם 300 לידים רשומים

	2
	מספר משתתפים בכנסי מתעניינים

	כנס קטן – לפחות 30 אנשים

כנס בינוני – לפחות 70 אנשים

כנס גדול – לפחות 150 אנשים

אירוע שיא – לפחות 500 אנשים

	3
	תדירות קיום כנסי מתעניינים בעיר / במרכז הארץ
	כנס קטן – קיום כל חודש וחצי בממוצע

כנס בינוני – קיום כל רבעון בממוצע

כנס גדול  – קיום כל חצי שנה

אירוע שיא מרכזי אחד – סביב החודשים מאי – יוני 2026

	4
	התקדמו בתהליך המעבר לאחר השתתפות בכנס (לרבות רישום במערכת החינוך, הסכמי שכירות / רכישת דירה / הגעה למפגשי קבוצות ההתיישבות שפועלות בעיר)

	לאחר כנס קטן – המשיכו בתהליך 12 משפחות

לאחר כנס בינוני – המשיכות בתהליך 25 משפחות

לאחר כנס גדול – המשיכו בתהליך 60 משפחות

	חציון ראשון – ינואר עד יוני 2026 – 40 משפחות

חציון שני – יולי עד דצמבר 2026 – 60 משפחות

חציון שלישי – ינואר עד יוני 2027 – 50 משפחות


הערות:
1. יעדי המיזם ייבחנו על בסיס חצי שנתי (תשלום על בסיס רבעוני, בהתאם  לביצוע בפועל).
2. ניתן יהיה לדייק ולשנות את התפוקות בהתאם לתוצאות ובחינת הנעשה בשטח הלכה למעשה.
3. המידע ייבחן וידווח בהתאם לדוחות שיופקו ממערכת ה CRM של המטה הדמוגרפי.

7. תקופת המיזם: 18 חודשים.
8. גאנט של המיזם: 
[image: ]

9. אבני דרך למיזם (ככל שישנם): תשלום בכל רבעון עפ"י ביצוע בפועל (במשך 6 רבעונים).
10. שווי עלות כל המיזם (כולל מע"מ): 10,000,000
11. מעורבות המשרד במיזם (יש לפרט האם יש חלקים במיזם אשר מבוצעות ישירות על ידי המשרד או שהמשרד רק מפקח על ביצוע המיזם): מנגנון פיקוח וקבלת החלטות כמפורט בנספח ב3

12. [bookmark: _Hlk216677145]מעקב אחר ביצוע המיזם - מדדי ביצוע: בהתאם לסעיף 6 לעיל.

